Lav et referat af nedenstående tekst:

Tekst:
Flere steder i Nordjylland bliver der lige nu samlet penge ind til kampen mod kræft til Stafet for Livet. Alle løbehold skal have én løber på ruten i alle de 24 timer, hvor stafetten foregår. Udover selve stafetløbet er der i løbet af hele døgnet underholdning, musik og aktiviteter på pladsen. Alt det foregår, mens der samles penge ind til den gode sag. - Vi håber på at vi får stadfæstet at det er et lokalt arrangement, der er kommet for at blive. Samtidig kæmper vi samlet mod kræft, vi vil gerne støtte og forebygge at nogen får kræft. Endelig samler vi også penge ind til Kræftens Bekæmpelse, så man kan forske endnu mere, siger Lone Møller, formand for Stafet for Livet Brønderslev. Udover Dronninglund er der også Stafet for Livet i Hjørring og Fjerritslev lige nu. Verdens største bevægelse mod kræft Stafet For Livet er et døgn, hvor vi sætter fokus på kræftsagen, kæmper sammen og fejrer livet. Det er en anledning til at mindes dem, vi har mistet, og give håb til dem, der kæmper. Stafet For Livet er fællesskab, oplysning og indsamling - for kampen mod kræft. Én person kan gøre en forskel. Det er den amerikanske læge Gordy Klatt et levende bevis på. I 1985 startede han Stafet For Livet. I dag deltager over 4 millioner mennesker om året. Kræftlægen Gordy Klatt ønskede at gøre en forskel for de mange patienter og pårørende, han mødte gennem sit arbejde. Derfor lånte han i 1985 det lokale atletikstadion i byen Tacoma i det vestlige USA. Gordy Klatt løb selv i 24 timer på banen, og undervejs donerede hans venner, patienter og samarbejdpartnere penge for at løbe med ham. I alt indsamlede de fremmødte cirka 150.000 kr. Arrangementet blev startskuddet til det, vi i dag kender som Stafet For Livet.Stafet For Livet i hele verden Gordy Klatts vision om at rejse penge til kampen mod kræft har spredt sig til alverdens lande. Stafet For Livet er i dag verdens største indsamlingsarrangement mod kræft.

Referat:
Flere steder i Nordjylland bliver der lige nu samlet penge ind til kampen mod kræft til Stafet for Livet.